Diari Oficial de la Generalitat Valenciana


Sumari del DOGV 8521, del 03-04-2019 (2019/3179)

Extracte de la Resolució de 26 de febrer de 2019, del rector, per la qual es convoquen ajudes UMH per a impulsar els treballs fi de grau i els treballs fi de màster en el marc de la promoció dels objectius de desenvolupament sostenible de l'agenda 2030 de les Nacions Unides, durant el curs 2018-2019
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3179


Data del document
:   26-02-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 26 de febrer de 2019, del rector, per la qual es convoquen ajudes UMH per a impulsar els treballs fi de grau i els treballs fi de màster en el marc de la promoció dels objectius de desenvolupament sostenible de l'agenda 2030 de les Nacions Unides, durant el curs 2018-2019 [2019/3179]  
  
BDNS (identif.): 446840.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Els alumnes i alumnes interessats hauran de complir els requisits següents:  
1. Que les tasques associades al TFG o TFM que realitzen aborden algun dels objectius de desenvolupament sostenible, en el marc de la cooperació internacional al desenvolupament als països marcats pel IV Pla director de la cooperació valenciana 2017-2020 en la base 1.  
2. Ser estudiant i estar matriculat o matriculada per a defensar el TFG o TFM fins al 14 de setembre de 2019 o per a llegir el TFG o TFM en la convocatòria de febrer de 2020 en graus o màsters oficials de la UMH.  
3. En cas d'optar a un treball fi de màster en un país amb llengua no espanyola, haurà d'acreditar nivell de coneixement de l'idioma del país (com a mínim un nivell B1).  
  
Segon. Objecte  
L'objecte de la present convocatòria que ve regulada per les bases ací expressades és concedir ajudes per a impulsar la realització de postgraus mitjançant el finançament, fins a un màxim de 18.000 ?, en concepte de subvenció, de treballs dirigits a estudiants de la Universitat Miguel Hernández que cursen graus i màsters oficials de la UMH, que estiguen fent el treball fi de grau o treball fi de màster en el marc dels objectius de desenvolupament sostenible de cooperació internacional i que complisquen els requisits que estableix l'article 2 de les presents bases, dins dels països marcats pel IV Pla director de la cooperació valenciana 2017-2020.  
  
Tercer. Bases reguladores  
Accessibles en:  
http://registro.umh.es/files/2019/02/RE\_2019\_001\_5628.pdf  
  
Quarta. Quantia  
S'efectuarà l'assignació en dos pagaments del 50 % d'una quantia màxima de 3.000 ?. Una vegada rebut el conveni financer signat es prepararà el primer termini del 50 % de l'ajuda corresponent i el 50 % restant es pagarà una vegada finalitzat, defensat i aprovat amb èxit el TFG i TFM i justificades les despeses al Servei de Relacions Internacionals, Cooperació al Desenvolupament i Voluntariat en el termini màxim d'un mes comptador des del dia després de la notificació de la nota per part del beneficiari.  
  
Cinqué. Termini de presentació de sol·licituds  
El termini de presentació de sol·licituds serà de 20 dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
Aquestes ajudes són incompatibles amb qualsevol altra ajuda convocada per la UMH per a la participació en un programa d'intercanvi en el curs acadèmic 2018/2019.  
  
Elx, 26 de febrer de 2019.- El rector: Jesús Tadeo Pastor Ciurana.